# Ælfric's Lives of Saints/06mau

xuiii. kl̅ febr̅ nat̅l̅ sci̅ mauri abbatis
Maurus ƿæs gehaten sum sƿyþe halig abbod · 001 se ƿæs to lare befæst sona frā iugoðe · þam halgan benedicte · þeah þe he æþel-boren ƿære ·
He þeah ƿel on lare · ⁊ ƿæs sƿiðe gehyrsū · 004 þam halgan benedicte · on eallū his hæsum · ⁊ on eallū godnyssū gode ælmihtigon þeoƿde · ⁊ eac his gebroðrū gode bysne sealde · mid haligre drohtnunge · ⁊ he for-þy dyre ƿæs · his lareoƿe benedicte þe he geblissode mid ƿeorcum ·
Hƿilon ær ƿe sædon on sumere oðre stoƿe 010 hu se ylca maurus · þurh godes mihte eode uppon yrnendū ƿætere · on anum ƿidgyllan pole · þa þa benedictus hine hét gehelpan þæs cnapan · þe on þære stream be-feol · þa ða he ƿæter fette ·
On sumne sæl eode se halga maurus · 015 ham to mynstre ƿeard mid his gebroðrū · ⁊ benedictus ƿæs þa mid anū æƿfæstū ƿere · forþan þe his ƿif ƿæs mid ƿodnysse gedreht · ⁊ maurus ða gemette ær he to mynstre come · ænne dumbne cnapan · ⁊ se ƿæs creopere eac · ac se fæder · ⁊ seo modor · hine feredon þider ·
Hi feollon ða butu · mid floƿendū tearū 022 to maures fotum · ⁊ befengon his cneoƿa · halsigende þurh godes naman ·  he gehælde heora cild ·
Þa nolde maurus ðam mannū þæs tiðian · 025 cƿæð  seo dæd nære him gedafenlic · oð þa gebroðra bædon hine georne ·  hé þam healtan cnapan · his hæle abæde ·
Hƿæt þa maurus sona · beseah to heofonū ⁊ cƿ̅ · 029
Þu ure hælend crist · þe behete þinū discipulū · 030
Soð ic eoƿ sæcge · sƿa hƿæt sƿa ge biddað · 031 eoƿ bið ge-tyðod untƿylice ðæs · gif ge gelyfað ·  ge þa lác under-fón · æt-eoƿa nu on us ælmihtig drihten ·  ƿé þine þeoƿan synd · þeah ðe ƿé synfulla synd · ⁊ ƿe þone ylcan geleafan mid lufe healdað ·
Æfter þisū ƿordū he cƿæð to ðam ƿanhalan · 037
On þære halgan ðrynnysse naman · beo þú hál cnapa · 038 ⁊ stand on þinū fotum ætforan us gesund · mid mines lareoƿes ge-earnungum · eac sƿylce gefultumod
Þa aras se cnapa · ⁊ up rihte eode · 041 ⁊ mid bliðre stemne · bletsode his drihten · þe hine gehælde · þurh ðone halgan ƿer ·
Eft ða þa se halga benedictus · ham to mynstre com · 044 ⁊  ƿif ƿearð geƿittig · þe hé fram ƿodnysse ahredde · þa ƿurðode hé maurū · for þam mærlicū tacne · þe he on ðære hƿile gefremede · þe hé on fyrlenū ƿæs ·
Maurus ƿæs eac oftost mid þam eadigan benedicte · 048 ⁊ his ƿundra ƿiste · ⁊ mid him ƿorhte ƿundra · sume þæra ƿe secgað hér · sume ƿe forsuƿiað · ⁊ he ƿæs fyrmest muneca · to ðam mæran benedicte · ⁊ þæs mynstres geƿeold sƿá sƿá him geƿissode benedictus ·
On ðam timan asende sum ge-sælig biscop · 053 of francena ríce · to ðam halgan fæder mænigfealde lác · ⁊ hine micclum bæd ·  he him sendan sceolde · gif him sƿa ge-þuht ƿære · sume eaƿfæste munecas · þe him mynster-líf astealdon · for ðan þe he ƿolde aræran on his biscop-rice · munuclicne regol · be benedictes ræde ·
Hƿæt ða benedict · be his gebroðra ræde · 060 sƿá sƿa him god gesƿutolode · asende þa maurū · þeah ðe he uneaðe mihte for heora micclū lufe · hine him frā lætan to ðam fyrlenan lande ·
He funde him éác geferan feoƿer oðre munecas · 064 ⁊ sume læƿede menn to ðam lande mid him · ⁊ nā þone halgan regol · þe he mid his handū aƿrát · ⁊ betæhte maure mid him to hæbbenne · ⁊ heora hlafes geƿiht · ⁊ heora ƿines gemett · ⁊ asende hí mid bletsunga to ðam fore-sædan bisceope ·
Eft on ærne mergen · sende se arƿurða benedictus · 070 tƿægen his muneca to maure mid lacum ·  is mid halig-dome · of þæs hælendes rode · ⁊ of marian reafe · ⁊ of michaheles pelle · ⁊ of stephanes lichaman · ⁊ of martines reliquium · ⁊ an ærend-geƿrit mid þysum ƿordum forð ·
Onfoh min leofesta · þas ende-nehstan lác · 076 þines lareoƿes · to langū gemynde · ⁊ eoƿ to gescyldnysse ƿið deofles syrƿunga ·
Ic sæcge ðe to soðan ·  þu scealt geƿitan · 079 on ðam sixteoðan geare þæs ðe þu munuc ƿurde of þisseræ ƿorulde · to ƿuldre mid gode sƿá sƿá crist gyrstan-dæg me cydde · be þe · siððan þu fram us siðodest · on fare ·
Ic secge þe eac nú ·  eoƿer sið 084 ne bið na sƿá · sƿá sƿa ƿe ƿendon · ac ƿyrð elles gefadod · ⁊ on oðre stoƿe · ac se ælmihtiga god eoƿ næfre ne for-læt · od  [ealle] ge gelogode beon ·
Farað nu ge-sunde · ⁊ gesælige becumað · 089
Maurus ða ferde mid mycelre blisse · 090 ⁊ his geferan samod · to francena rice · ac tƿegen his geferan · feollon be ƿege · án of anū stypele · oþer on anne stán · sƿa  hi ƿurdon to-cƿysede · ⁊ cƿylmiende lagon · ac maurus hí gehealde · on þæs hælendes naman ·
Eac hi ge-metton on sumū mynstre be ƿege 096 ænne blindne man · se bæd his hæle georne · æt ðam halgan maure · ⁊ he hine gehælde þurh god · ⁊ hét  he ƿunode butan ƿorunge on godes þeoƿ-dome · þær on mynstre · á · ⁊ he sƿa dyde · eac siððan of þam dæge ·
Eft he gehælde on oðre stoƿe 102 anre ƿydeƿan sunu · þe unƿene ðá læg · ⁊ gefrefrode þa modor · ⁊ men þæs ƿundrodon · ⁊ se cnapa arn sona to maure hrymende · ⁊ cƿeðende · þu ahreddest mine saƿle frā fyrenū ƿitū · ⁊ he ƿearð munuc siððan ·
Maurus geseah eac sƿa sƿa · him god gesƿutelode 108 on þam ylcan færelde · benedictes forð-sið · ⁊ hú hé to heofonū ferde · þeah þe he on fyrlene ƿære ·
Hi ferdon þa forð to ðam fore-sædan bisceope · 111 þe hi ge-langian hét · ac he ne leofode na þa · ac ƿæs for feaƿum dagum forðfaren of life · ⁊ oðer biscop geset on his bisceop-stole ·
Hi ƿurdon þa unrote · ⁊ eoden sƿa þeah 115 to ðam niƿan bisceope · bædon his rædes · cunnodon hƿæðer he ƿolde þæs oðres ƿillan gefremman · ⁊ hī munuc-líf aræran · sƿa sƿa se oðer gemynte ·
He cƿæð  he ne mihte embe munuc-líf þa smeagen · 119 be oðres bisceopes dihte · ac ƿolde beon embe his þincg · be his agenum dihte · ⁊ ge-dreoh-læcan his hamas ·
Hi feordon þa þanon fram þære scire bisceope · 122 ⁊ god him foresceaƿode on sumere oðre scire on francena rice fulgode ƿununge ·
Sum forð-þegn ƿæs ða ƿelig · on þam lande · 125 florus gehaten · ⁊ se hæfde gemynt mynster to arærenne · ⁊ mid munecum gesettan · gif he ænige geaxode · þe æƿfæste ƿæron · forðan þe benedictus hlisa · on  land becuman ƿæs · ⁊ him ƿearð eac gecydd be maures to-cyme ·
Se þegn ƿæs ƿunigende butan ƿifes neaƿiste · 131 forðan þe his gebedda gefaren ƿæs on lífe · ⁊ læfde him ænne sunu · þe siððan ƿæs munuc ⁊ abbod æfter maure · mærlice drohtnigende · sƿá sƿá þeos bóc segð sƿutelice hér bæftan ·
Hƿæt þa florus ferde fægen him to-geanes · 136 ⁊ mid micelre arƿurðnysse · þa æðelan godes menn · under-feng to him · ⁊ fore-sceaƿode him ƿununge · herigende his drihten · ⁊ ðone halgū (sic) benedictū ·
Se florus ƿæs ða fyrmest þæra francena þegna · 140 ⁊ ðam cyninge leofest · þe on þæra leode rixode · forðan þe he ƿæs æƿfest æfre fram his geogoðe · ⁊ eall þæs cyninges rǽd eode be his dihte ·
Florus ða cydde þam cyninge his ƿillan · 144 ⁊ be his leafan arærde on his agenum lande mynster · ⁊ munuc-líf · Sƿá [sic @ Skeat] sƿá maurus him dihte · ⁊ mid micelre are ·  mynster gegodode · ⁊ priuilegium sette on sƿutelre ge-ƿitnysse · ⁊ maure betæhte  mynster mid ealle to fullum freo-dome · for his saƿle ðearfe ·
He offrode éácc [sic @ Skeat] þa on ðam ylcan dege 151 his ancennedan sunu · þam ælmihtigan gode to munuclicere drohtnunge under maures gymene · ⁊ cƿæð  he sylf ƿolde · gif hit god sƿa fore-sceaƿode eall ƿoruld-ðing forlætan · ⁊ ƿunian on ðam mynstre · on godes ðeoƿ-dome · ⁊ he hit eac sƿa gelæste ·
He gegaderode þa sƿiðe gode ƿyrhtan gehƿanon · 157 ⁊ arærde  mynster eall be maures ræde · ƿið þa mycclan éá · þe menn hatað liger ·
Hƿæt ða on sumū dæge · sæton him æt-gædere · 160 florus · ⁊ maurus · to middan þam ƿyrhtum · ⁊ maurus rædde · ⁊ rehte hit flore · þa feol sum preost færlice of þam ƿeorce · sƿá  hé samcucu læg · sƿeltendum gelíc · ⁊ fleoƿ eall blode · ac maurus hine hét beran to martines cyrcan · ⁊ maurus inn eode · ⁊ bæd ðone ælmihtigan for his arfæstnysse ·  hé þam preoste gemiltsode · ⁊ hine mihtelice gehælde ·
He arás þa eftsona · ⁊ eode to ðam preoste · 169 ⁊ his ƿunda bletsode ⁊ cƿæð him baldlice tó ·
On ðæs scyppendes naman · þe ge-sceop mann of eorðan · 171 arís þu gesund · ⁊ ardlice gang to ðinum ƿeall-geƿeorce ⁊ hit ƿél ge-enda ·
Hé arás þa gesund · sƿylce of slæpe aƿreht 174 ⁊ began to ƿundrigenne hú hé ƿurde ðider gebroht ·
Þa cƿæð se halga ƿer · ne ƿurde ðu hider geferod 176 on þinum agenū fotum · ac ðe feredon oþre · ac gang nu ardlice eft to þinum ƿeorce · þelæs þe hit beo gelet to lange þurh ðe ·
Ða eode se preost · eft to his ƿeorce · 180 ⁊ florus hine astrehte to maures fotum · ⁊ cƿæð ·
Þu eart soðlice maure · þæs mæran benedictes 182 folgere on ƿundrū · be ðam ƿe for ƿel oft gehyrdon þyllice gereccan · ⁊ he þearle siððan maurum ƿurðode · ⁊ on ƿundrunge hæfde ·
Æfter þysum ongunnon · of ðam gegader-ƿyrhtum · 186 tælan ðone halgan · þe gehælde þone preost · cƿædon  he mid galdrum · na mid godes cræftum þyllice geƿorhte · ⁊ ƿolde beon furðor · on oðrū earde · þonn̄ [þonne @ Skeat] he on his agenum ƿære · sƿyðor for gitsunge · ðonne for æƿfæstnysse ·
Ac ða þa hí sƿiþost tældon · þone soðfæstan maurum · 192 þa ƿurdon afyllede · mid ðam fulan gaste · þry þæra ƿyrhtena · ⁊ hí ƿeddon þearle · sƿa  hyra án · ge-endode sona · ⁊ þa oðre tƿegen to-tæron hí sylfe · mid heora agenum toðum · ⁊ eges-lice grymetedon ·
Maurus þa sona mycclū ƿearð astyred · 198 ⁊ ƿepende eode into þæra cyrcan · ⁊ mid mycelre onbryrd-nysse bæd þone ælmihtigan · ðæt he þam deadan · ⁊ þam deofol-seocum gemiltsian sceolde · ⁊ heora saƿle gehelpan ·
He eode þa eft ut to þam earmum ƿodum · 203 ⁊ on drihtnes naman · þa deoflu afligde · of ðam ƿodum ƿyrhtum · ⁊ hí ƿurdon gehælede ·
He hét eac beran into his gebæd-huse · 206 þæs forð-farenan líc · þe se feond acƿealde · ⁊ ƿacode ealle þa niht ofer ðæs ƿodan líc · ⁊ hét þæs on mergen · mæssian for his saƿle · ⁊ arærde þone deadan þurh drihtnes mihte · ⁊ hét hine ƿarnian · gif he ƿolde libban ·  he nære on ðam mynstre · næfre eft geseƿen · of ðam and-ƿeardan dæge þe he of deaðe arás ·
Þa ƿearð ge-endod eall þæs mynstres ƿeorc binnā eahte gearū · 214 ⁊ eac gehalgod · mid healicum ƿurðmynte ·
Hƿæt ða florus gemunde hƿæt he gemynte æt fruman · 216 ⁊ hƿæt hé gode behét · þa ða he began  mynster · ⁊ bæd him þa leafe · æt his kyne-hlaforde ·  hé moste gecyrran · fram þā sƿicolum ƿelum · ⁊ ƿunian on ðam mynstre þe hé ge-ƿorht hæfde · ⁊ be maures dihte adreogan his líf · ⁊ on godes þeoƿ-dome gastlice libban · ⁊ sƿá ge-earnian · ða écan myrhþe ·
Se cyning ða geþafode · þam þegne his ƿillan · 224 þeah þe he uneaðe mihte · on his mode findan ·  he sƿa leofne freond frā him lætan sceolde · ⁊ cƿæð  he sylf ƿolde geseon ða stoƿe · ⁊ þær andƿerd beon þonne he his beard alede ·
Æfter ðysum ferde florus to ðam mynstre · 229 ⁊ his kyne-hlaford com sƿa sƿa hí cƿædon · ⁊ bæd  he moste beon heora broðor for gode · ⁊ forgeaf sumne ham to þære halgan stoƿe · ⁊ mildelice sprǽc · to eallum ðam munecum · sƿiðost sƿa þeah synderlice to maure · ⁊ behét  hé ƿolde him hold beon eallum · ⁊ bær him sylf his lác · ⁊ lede uppon  ƿeofod ·
Florus hét ða forð-bæran his fægeran maðmas 237 on golde ⁊ on seolfre · ⁊ hí gode geoffrode · ⁊ his menn gefreode · ætforan ðam ƿeofode · ⁊ aƿearp his ƿæpna · ⁊ ƿearð þa bescoren · ætforan þam cyninge · to cristes þeoƿ-dome · ⁊ se cyning blyssode · ⁊ blyðe ƿearð on mode · for ðæs þegnes gecyrrednysse · ⁊ soðum geleafan ·
Eft æfter gereorde · hét se æðela cyning 244  florus hine gespræce · ær þan þe hé þanon ferde · ⁊ hé com þá sona mid sumū oðrū munecum on munuc-ƿisan gescryd · þa ƿeop se cyning · ⁊ þancode gode his godan ƿyllan · ⁊ tihte hine georne  hé geornful ƿære · on þam gastlican life ⁊ on godes þeoƿ-dome · sƿa sƿa hé on ƿoruld-þingum ƿíslice ǽr leofode · ⁊ se cyning syððan siðode þanon ·
Eft þæs on mærgen rád maurus to þam lande · 253 þe se cyning him geaf · ⁊ his cepte sum beddryda · sé læg seofon gear to-slopenum limū · ⁊ ƿæs þyder geboren to biddenne his hæle ·
Þa bletsode maurus · þone beddrydan mann · 257 ⁊ hé sona gesund sylf úpp arás · sƿa ðæt hit næs ge-sene hƿeðer he seoc ƿære ·
Þa bugon gehƿylce æðelborenne menn · 260 to maures mynstre · to munuc-licere drohtnunge ·
Sume eac befæstan heora suna him · 262 to godes þeoƿ-dome · oð þær gadorod ƿæs hund-teontig muneca · ⁊ feoƿertig ealles ·
Þa ge-cƿæð se abbod · ⁊ ealle þa gebroðra · 265  þer ne mihte na má muneca ƿunian · þe læs þe ðam gebroðrum bigleofan ateorode · ac ƿære  getél · ƿunigende æfre · ne lǽs ne má · on þam munuc-lífe ·
Hit gelamp ða siððan ·  se gesæliga florus 270 geƿát of ƿorulde · ƿuldor-ful to criste · on ðam þrytteoðan geare · æfter þam þe he munuc ƿæs ·
Sum erce-diacon com eac hƿilum 273 to maure · þa næfdon hí nán ƿín buton on ánum geƿealdenan butruce · ⁊ maurus þa bletsode bliðelice  ƿín · cƿæð  god mihte gemycclian þone ƿǽtan · se ðe iú on ƿestene ƿæter út-teah · of heardum stan-clude · ⁊ of heofonū asende · his folce big-leofan · feoƿertig geara ·
Hi druncon ða  ƿín · ƿel hund-seofontig manna · 281 ⁊ æfre ƿæs se buteruc brerd-ful ƿines ·
Maurus gemette ænne man eft · 283 se ƿæs yfele ge-taƿod · ⁊ hine æt se cancor · ⁊ his ƿeleres ƿæron aƿlætte mid ealle · ⁊ eac his nosu · for-numen mid attre · þa bletsode maurus þone mann feorran · ⁊ he sona ƿearð ƿundorlice gehæled ·
Siððan nolde maurus of ðam mynstre faran · 289 for nanre neode · butan he nyde sceolde · forðan þe he ƿiste hƿæt him geƿitegod ƿæs · ðurh sce̅ benedicte · ða þa hé siðode him frám ·  he sceolde geƿítan of ƿorulde to gode on ðam feoƿer-teoðan geare · þæs þe hé ferde fram him · ⁊ ƿunode þá on sundrum · ⁊ sette þam gebroðrum · oþerne abbod · be heora ealra ræde · ðæs ylcan flores sunu · þe ƿé ǽr fore-sædan ·
He ƿearð þa ge-bysgod on his ge-bedum þearle 298 on martines cyrcan mid his tƿam munecū · to ðriddan healfan geare mid ealre geornfulnysse · ⁊ mid gastlicre geƿilnunge · godes miltsunge bæd ·
Þa on sumere nihte · ge-seah he þone deofol · 302 þá þa hé ƿolde gán Into godes cyrcan ·
Se feond hæfde him mid fela oðre sceoccan · 304 ⁊ for-ƿyrnde him Inganges · ⁊ mid graman him cƿæþ to ·
Þu come hider maure to uncuðum earde · 306 ⁊ ƿendest  ðu mihtest ús aƿeg drifan · of urum ƿunungum · ác ðu scealt ƿitan nú ·  ic mid mislicum deaðe þine munecas acƿelle · sƿá  earfoð-lice heora ænig belifð · of sƿa micclum ƿerode · þe hér ƿunað mid þe ·
Þa cƿæð se halga ƿer · to ðam hetolan sceoccan · 312
Ðreage ðe se hælend · þe hæfð ealles geƿeald · 313 þu leas-breda feond · ⁊ facnes ord-fruma ·
Hƿæt ða se sceocca sona fordƿán 315 of his gesihðe · mid sƿiðlicum reame · sƿa  ða munecas micclū afyrhte ƿurdon aƿrehte · ðurh his ƿodlican stemne · ⁊ eodon to uhtsange · ǽr timan sƿa þeah ·
Maurus ða eode Into martines cyrcan · 320 ⁊ mid micelre sarnysse · þone soðfæstan god bæd ·  he him gesƿutelode · be ðæs sceoccan gylpe · ⁊ him geƿislicor onƿrige · þæs aƿyrgedan saga ·
Maurus ða geseah ænne scinende engel · 324 ƿið hine standende · ⁊ þas ƿord him secgende ·
Þu godes dyrling · hƿi eart ðu sƿa dreorig · 326 ƿitodlice se deofol ƿát toƿerde ðing hƿilon · na symle · þurh sume gebicnunge · be þam þe hé oft geseah · þeah þe he sylf leas sy · ⁊   he þe sæde · is soð be dæle · sƿa  se mæste dǽl ðinre muneca sceal · of lífe geƿítan · binnan lytlan fyrste · ⁊ hi ealle becumað to ðam ecan life · ⁊ þu sylf siððan · gesælig him fyligst · to godes rice · þurh gode geearnunga ·
Æfter ðisum ƿordum · geƿát se engel him fram · 336 ⁊ maurus þæs on mergen þa munecas gespræc · ⁊ ealle his gesihðe him openlice sæde · ⁊ manode hi georne  hi gearƿe ƿæron · ⁊ mid soðre behreoƿsunga heora saƿle aþƿogon · fram eallum synnum ·  hí siðian mihton · to godes beorhtnysse · mid broðorlicre lufe ·
Æfter þisum ƿordum · ƿurdon þa munecas 343 mycclū abryrde · ⁊ heora gebeda sungon · ⁊ hi sylfe gearcodon to þam soðan life · ⁊ hi sylfe betæhton · ðam soðfæstan scyppende ·
Him com ða se cƿealm sƿa sƿa se engel gecƿæð · 347 sƿá  an hund muneca · ⁊ syxtyne munecas · binnan fif monðum · of ðam mynstre geƿiton · ⁊ maurus se abbod · ge-endode siððan · sƿá se engel sæde him sylfum · on ǽr ·
Þær belifon sƿa þeah lifes on ðam mynstre · 352 feoƿer ⁊ tƿentig muneca · æfter maures forð-siðe · ⁊ he ƿæs bebyrged · binnan martines cyrcan ·
Þær beoð ƿundra geƿorhte ðurh þone halgan ƿer · 355 ðam ælmihtigan to lofe · Seðe lyfað á on ecnysse ·
Þæs halgan maures líf ƿæs þus gelogod · 357 ða þa hé tƿelf ƿintra ƿæs · he ƿæs betæht benedicte · ⁊ he ƿunode mid him tƿentig ƿintra siððan · ⁊ on his agenū mynstre em feoƿertig geara ·  synd eall to-gedere tƿá ⁊ hund-seofontig geare ·
Tƿegen þæra muneca ðe mid him þyder comon 362 forð-ferdon þær on þam fore-sædan cƿealme · ⁊ tƿegen cyrdon ongean sƿá sƿá he sylf bebead · eft to munte casin · ðanon þe hí ǽr coman · ⁊ hyre oðer aƿrát þas geƿyrdelican race · on ledenum gereorde ac ƿe it reccað on englisc ·
Sy ƿuldor ⁊ lof · ðam ƿél-ƿillendan gode · 368 seðe ƿurðað his halgan mid ƿuldre on écnysse · Amen